VENDIM 
Nr. 5, datë 10.4.2018

PËR DISA NDRYSHIME NË VENDIMIN NR. 16, DATË 12.4.2017, TË KOMITETIT PËR ZHVILLIMIN E RAJONEVE 
QË NDRYSHON VENDIMIN 
NR. 37, DATË 13.7.2016, 
TË KOMITETIT PËR ZHVILLIMIN E RAJONEVE, “PËR SHPËRNDARJEN E FINANCIMIT PËR PROJEKTE TË GRANTIT “ARSIMI”, THIRRJA E DYTË, PROGRAMI I ZHVILLIMIT TË INFRASTRUKTURËS VENDORE DHE RAJONALE, SHTYLLA I, 
PËR VITIN 2016”

Në mbështetje të nenit 100 të Kushtetutës, të nenit 16 dhe të aneksit 3, të ligjit nr. 109, datë 30.11.2017, “Për buxhetin e vitit 2018”, me propozim të ministrit të Arsimit, Sportit dhe Rinisë, Komiteti për Zhvillimin e Rajoneve

VENDOSI:

1. Në tabelën 1, që i bashkëlidhet vendimit nr. 16, datë 12.4.2017, të Komitetit për Zhvillimin e Rajoneve që ndryshon vendimin nr. 37, datë 13.7.2016, të Komitetit për Zhvillimin e Rajoneve, “Për shpërndarjen e financimit për projekte të grantit “Arsimi”, thirrja e dytë, Programi i Zhvillimit të Infrastrukturës Vendore dhe Rajonale, shtylla I, për vitin 2016”, bëhen ndryshimet sipas tabelës 1, bashkëlidhur këtij vendimi.
2. Ngarkohen ministri i Financave dhe Ekonomisë dhe ministri i Arsimit, Sportit dhe Rinisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËvendësKRYETARI
Senida Mesi

	Zëvendëskryeministri						
	zëvendëskryetar;

	Ministri i Financave dhe Ekonomisë
	anëtar;

	Ministri i Infrastrukturës dhe Energjisë
	anëtar;

	Ministri i Arsimit, Sportit dhe Rinisë
	anëtar;

	Ministri i Bujqësisë dhe Zhvillimit Rural 
	anëtar;

	Ministri i Shëndetësisë dhe Mbrojtjes Sociale
	anëtar;

	Ministri i Kulturës
	anëtar;

	Ministri i Turizmit dhe Mjedisit
	anëtar;

	Ministri i Brendshëm
	anëtar;

	Ministri i Shtetit për Mbrojtjen e Sipërmarrjes
	anëtar;

	Kryetari i Shoqatës së Bashkive të Shqipërisë
	anëtar;

	Kryetari i Shoqatës për Autonomi Vendore
	anëtar;

	Kryetari i Shoqatës së Qarqeve të Shqipërisë
	anëtar;

	Përfaqësuesi i Fondit Shqiptar të Zhvillimit
	anëtar.



Në tabelën 1 që i bashkëlidhet vendimit nr. 16, datë 12.4.2017, të Komitetit për Zhvillimin e Rajoneve, që ndryshon vendimin nr. 37, datë 13.7.2016, “Për shpërndarjen e financimit për projekte të grantit “Arsimi”, thirrja e dytë, Programi i Zhvillimit të Infrastrukturës Vendore dhe Rajonale, shtylla I, për vitin 2016”, bëhen ndryshimet, si më poshtë vijon:
Tabela 1. Lista e projekteve të reja për financim, thirrja e dytë, përmes grantit “Arsimi”, Programi i Zhvillimit të Infrastrukturës Vendore dhe Rajonale, shtylla I, për vitin 2016


	Nr.
	Autoriteti kontraktues
	Emërtimi i projektit
	Vlera e plotë e projektit
(në lekë)
	Vlera e financimit për vitin 2018
(në lekë)

	1
	Bashkia Gramsh
	Rikonstruksion i shkollës 9-vjeçare “Asllan Shahini”, Bashkia Gramsh
	55,024,983
	
27,000,000



Shënim:
1. “Vlera e projektit” përfaqëson vlerën e financimit të projektit, miratuar me vendim të Komitetit për Zhvillimin e Rajoneve.
2. “Vlera e financimit për vitin 2018” është financimi që jepet për vitin 2018, me burim fondin për projekte në vazhdim, të programit buxhetor “Arsimi bazë” të Ministrisë së Arsimit dhe Sportit, për vitin 2018.
3. Likuidimi financiar për vlerën e projektit (ose për vlerën e kontratës pas prokurimit publik) në vitet në vazhdim do të kryhet nga Ministria e Arsimit dhe Sportit, duke u bazuar edhe në ecurinë e zbatimit dhe të realizimit të projekteve, programuar në buxhet, me shtrirje në 2 vite.


